Kemahiran Baharu Adiwira Dalam TV Spot “Moon Knight”
Dengan hanya tinggal kurang daripada seminggu sebelum tayangan perdananya yang sangat dinanti-nantikan, Disney+ telah mendedahkan satu lagi TV Spot terbaru Moon Knight untuk siri adiwira terbaru Marvel Studios yang diterajui oleh Oscar Issac. Video tersebut meneruskan lagi keterujaan peminat dengan memaparkan beberapa rakaman terbaru yang menampilkan kemahiran tempur dan kuasa Steve Grant/Marc Spector. Moon Knight akan tersedia di perkhidmatan streaming Disney+ Hotstar pada hari Rabu, 30 Mac ini. Anda boleh tonton TV Spot Moon Knight dibawah: Moon Knight dibintangi oleh Oscar Isaac, Ethan Hawke dan May Calamawy. Mohamed Diab dan pasukan Justin Benson & Aaron Moorhead mengarahkan kesemua episod. Jeremy Slater berkhidmat sebagai ketua penulis, dan Kevin Feige, Louis D’Esposito, Victoria Alonso, Brad Winderbaum, Mohamed Diab, Jeremy Slater dan Oscar Isaac sebagai penerbit eksekutif. Grant Curtis, Trevor Waterson dan Rebecca Kirsch berkhidmat sebagai penerbit eksekutif bersama. Moon Knight akan ditayangkan di Disney+ Hotstar pada 30 Mac ini. “Siri ini mengikuti Steven Grant, seorang pekerja kedai cenderahati yang lemah lembut, yang dibelenggu dengan pemadaman dan memori kehidupan lain,” “Steven mendapati dia mengalami gangguan identiti disosiatif dan berkongsi badan dengan tentera upahan Marc Spector. Apabila musuh Steven/Marc bertumpu kepada mereka, mereka mesti mengemudi identiti mereka yang kompleks sambil terjebak ke dalam misteri yang membawa maut di kalangan dewa-dewa Mesir yang berkuasa. ”